Нобэ
Петр Езанэм и унафэм щIэту урысыдзэр Полтавэ и деж шведхэм щатекIуа махуэщ (1709).
Илъэс 95-рэ и пэкIэ (1918) Советхэм я Етхуанэ Урысейпсо съездым РСФСР-м и Конституцэр — Совет къэралым и япэ Конституцэр — къищтащ.
Илъэс 95-рэ и пэкIэ (1918) къалъхуащ инджылыз тхакIуэ, публицист Олдридж Джеймс, «Лъэпкъхэм яку дэлъ мамырыгъэр зэригъэбыдам папщIэ» Ленин саугъэтым и лауреатыр.
СССР-м и цIыхубэ артист, СССР-м и Къэрал саугъэтым и лауреат Лемешев Сергей (1893 — 1973) къыщалъхуа махуэщ.
1922 гъэм къалъхуащ КъШР-м и цIыхубэ тхакIуэ, Абхъазым щэнхабзэмкIэ щIыхь зиIэ и лэжьакIуэ Хьэнфэн Алим.
1931 гъэм къалъхуащ УФ-м щIыхь зиIэ и юрист Щоджэн Iэбу.
1935 гъэм къалъхуащ КъБР-м физкультурэмрэ спортымкIэ щIыхь зиIэ и лэжьакIуэ, СССР-м и спортым бэнэкIэ зэмылIэужьыгъуэхэмкIэ и мастер Къуэдзокъуэ Анатолэ.
КъБР-ми КъШР-ми щIыхь зиIэ я артисткэ Шэрджэс Iэсият къыщалъхуа махуэщ.
